**TÁJÉKOZTATÓ BESZÉD- ÉS NYELVI KÉPESSÉGFELMÉRÉSRŐL A**

**GYÓGYPEDAGÓGIA ALAPKÉPZÉSI SZAK**

**LOGOPÉDIA SZAKIRÁNYÚ TOVÁBBKÉPZÉSRE JELENTKEZŐK SZÁMÁRA**

Az ELTE BGGYK Gyógypedagógiai Módszertani és Rehabilitációs Intézet Logopédiai Szakcsoportja, beszéd- és nyelvi képességfelmérést hirdet logopédia szakirányú továbbképzésre jelentkezők számára.

**A felmérés időpontja: 2024. július 1. 11.00**

**Helyszín: 1097 Budapest, Ecseri út 3. - A/15**

**A logopédia szakirányra való felvétel kötelező feltétele a felmérésen való részvétel!** A felmérésben részt vett hallgatók az elért pontszám alapján kerülnek rangsorolásra és kerülhetnek be a szakirányra a meghirdetett keretszám és az elért eredmény függvényében.

**A beszéd- és nyelvi képességfelmérés két részből áll:**

1., **Személyes, jelenléti formában történő szóbeli meghallgatásból**, melynek helyszíne fent látható. A szóbeli meghallgatás is két részből áll: kötetlen beszélgetésből és egy prózai szöveg felolvasásából. A felolvasandó szöveget a bizottság biztosítja, így azt nem kell hozni.

2**., Motivációs levél** megírásából. Kérjük, hogy készítsenek el egy önállóan, írásban megfogalmazott, **kézzel írt motivációs** levelet melyet küldjenek meg szkennelt, PDF formátumban a breitner.zsuzsanna@barczi.elte.hu címre legkésőbb június 28-ig. Kérnénk továbbá, hogy a személyes szóbeli meghallgatásra mindenképpen hozzák magukkal a már megküldött, eredeti motivációs levelüket!

A személyes szóbeli meghallgatást és a motivációs levelet a Logopédiai szakcsoport oktatóiból álló bizottság véleményezi, az értékelés kitér a jelentkező légzéstechnikájára, artikulációjára, beszédritmusára és hangsúlyozására (a sztenderd követelményeknek megfelelően), továbbá hangzó és írott szövegalkotására, helyesírására. A bizottság írásbeli visszajelzést ad a logopédusképzés által támasztott alkalmassági követelményeknek való megfelelésről, esetleges további teendőkről, fejlesztési szükségletről

Az értékelésben a három lehetséges minősítés (1, javasoljuk, 2. intenzív egyéni fejlesztés mellett javasoljuk, 3. nem javasoljuk) jelentésére, velejáróira az alábbiakban részletesen kitérünk. Kérjük önöket, hogy a logopédia szakirányra való jelentkezést érintő döntésük előtt alaposan olvassák el a minősítésük tartalmát, hiszen a képzésük során Komplex vizsga 1. szigorlat teljesítésének egyik feltétele a logopédiai gyakorlatra alkalmas, mintaszerű beszédállapot.

A háromféle minősítés a következőket fedi:

* **Javasoljuk:** A jelentkező beszédállapota és anyanyelvi képessége a felmérés alapján **alkalmas a logopédiai szakirányos tanulmányokra**. A bizottság apróbb fejlesztési javaslatokat megfogalmazhat, ezek azonban az alkalmasság tényét döntően nem befolyásolják.
* **Intenzív egyéni fejlesztés mellett javasoljuk:**A jelentkező beszédállapota és anyanyelvi képessége a felmérés alapján **jelenleg nem alkalmas a logopédiai szakirányos tanulmányokra**. A hallgató szakirányválasztását **csak intenzív egyéni logopédiai terápia mellett javasoljuk**, melyet a jelentkező önállóan végez, az általa felkeresett szakember vezetésével. A logopédiai terápiához a bizottság megjelölte a beszédállapotban talált főbb eltéréseket, melyek kiküszöbölése a tanulmányok elvégzésének alapvető feltétele, a képzés során a vizsgák alkalmával ellenőrzésre kerül.
* **Nem javasoljuk:**A jelentkező beszédállapota vagy anyanyelvi képessége a felmérés alapján **nem alkalmas a logopédiai szakirányos tanulmányokra**. A tapasztalt eltérések mértéke alapján a bizottság nem lát jelentős esélyt a logopédustól elvárt beszédállapot elérésére.

A felmérés során készült jegyzőkönyv másolatát kérésükre elektronikus levélben elküldjük, ill. azon hallgatók, akik intenzív egyéni fejlesztést igényelnek, mindenképpen kérjék ki, mert ez alapján tudják megkezdeni az egyéni terápiájukat.

Kérdés esetén az alábbi címre várjuk leveleiket:

breitner.zsuzsanna@barczi.elte.hu

Sikeres felkészülést kíván,

a Logopédiai szakcsoport